ПсомкIи зэгуроIуэ
Мэлыжьыхьым и 17 — 18-хэм КъБР-м и Iэтащхьэм и Администрацэм и УнафэщI Къуэдзокъуэ Мухьэмэд зэIущIитI иригъэкIуэкIащ. Ахэр теухуауэ щытащ мэлыжьыхьым и 25-м ягъэлъэпIэну Адыгэ ныпым и махуэмрэ накъыгъэм и 21-м ирагъэкIуэкIыну Щыгъуэ-щIэж махуэмрэ.
ЗэIущIэхэм хэтащ Налшык къалэ администрацэм и Iэтащхьэм и къалэнхэр пIалъэкIэ зыгъэзащIэ Ахъуэхъу Таймураз, КъБР-м Граждан жылагъуэ IуэхущIапIэхэм ядэлэжьэнымрэ лъэпкъ IуэхухэмкIэ и управленэм и унафэщI КIурашын Анзор, КъБР-м курортхэмрэ туризмэмкIэ и министр ЩоджэнцIыкIу Мурат, министр Къуэшрокъуэ Залым, Дунейпсо Адыгэ Хасэм и тхьэмадэ Сэхъурокъуэ Хьэутий, Къэбэрдей Адыгэ Хасэм и тхьэмадэ ХьэфIыцIэ Мухьэмэд, Адыгэ жылагъуэ зэгухьэныгъэхэм я лэжьыгъэр зэзыгъэуIу советым и Iэтащхьэ Къалмыкъ Жылэбий, нэгъуэщIхэри.
КъулыкъущIэхэмрэ жылагъуэ лэжьакIуэхэмрэ тепсэлъыхьащ Адыгэхэм я щыгъуэ-щIэж махуэм ирихьэлIэу Тыркум къикIыу цIыхуи 100 хуэдиз къызэрыкIуэнум, ахэр зэрагъэхьэщIэнумрэ зэрыщыIэнум теухуауэ ягъэпса программэмрэ. Ди лъэпкъэгъухэр яшэнущ Шэджэм, Тэрч, Шэрэдж щIыналъэхэм, Iуа-
щхьэмахуэ лъапэ зыщрагъэплъыхьынущ, КъБКъУ-м и студентхэм яхуэзэнущ, музейхэм яшэнущ.
Къэрал лэжьакIуэхэмрэ жылагъуэ зэгухьэныгъэхэм я тхьэмадэхэмрэ зэIущIэм къыщаIэта Iуэхугъуэ псомкIи зэгурыIуащ.
Къэбарт Мирэ.
